ክሳብ ሕጂ ግን ይሰርሕ ኣለኹ" ገማ ሻው ኣብ ገዛ ኮይና ንቖልዑ ከጽንዑ ምሕጋዝን ሓዊሱ እያ ስርሓ ትሰርሕ። "ንክልቲኡ እኹል ኣቓልቦ ክትህቦ የጸግም እዩ፡ ስለዚ ከምዚ ዘይዕውትቲ ወላዲትን ዘይዕውትቲ ብዓልቲ ሞያን ዝኾንኩ ኮይኑ'ዩ ዝስምዓኒ" ትብል ገማ ሻው። እዛ ኣብ ለንኮልሻየር እትነብር ጓል 38 ዓመት ገማ ሻው፡ ላዕለወይቲ ሓላፊት ናይ ሓደ ገባሪ ሰናይ ትካል እያ። ኣብ ገዛ ኬንካ ምስራሕ ድማ ንተበላሓትነት ዘየተባብዕ ኮይኑ ከምዝረኸበቶ'ያ ትገልጽ። "ቅድሚ ኮሮናቫይረስ ምምጽኡ ሓሓሊፈ ኣብ ገዛ ኮይነ ዝሰርሓሉ እዋን ነይሩ'ዩ መሳርሕተይ ሓደሽቲ ሓሳበት ዘምጽኡ ተበላሓትቲ እዮም። ብሓባር ኣብ እንሰርሓሉ ድማ ንሓድሕድና እናተደጋገፍና ዕዉት ውጽኢት ኢና ነመዝግብ። ኣብ ገዛ ኮይንካ ምስራሕ ድማ ነዚ ምድግጋፍ'ዚ እዩ ኣጥፊእዎ"። ምንጪ ስእሊ, Gemma Shaw መግለጺ ስእሊ, ጋማ ነቲ ኣብ ክሽነኣ ዘላ ጣውላ እያ ኮም ቤት ጽሕፈታ ገይራ ትጥቀመላ "ሓደ ኣገዳሲ ዛዕባ ሒዝካ ዓቢ ኣኼባ እናመራሕካ ቆልዓ መጺኡ ይርብሸካ ወይ ይሓተካ፤ ነቲ ኣኼባ ብጽቡቕ ኣይትመርሖን። ነቲ ቖልዓ'ውን ጽቡቕ ገይርካ ኣይተረድኦን፡ ኣብ ኩሉ ኢኻ ምልኣት ትስእን" ትብል። ገማ ምስ ብዓል ቤታ ንደቆም ትምህርቲ ንኸረድእዎም ኣብ በበይኑ ግዜ፡ ክልቲኦም ከክልተ ሰሙን ዓመታዊ ዕረፍቲ ወሲዶም ነይሮም። "እቲ ዕረፍቲ ግን ናይ ስድራ ምትእኽኻብ ንምፍጣር ኣይነበረን። ኣነ ክሰርሕ ከለኹ ንሱ ንቖልዑ ትምህርቶም ንኽረድኦም፤ ንሱ ክሰርሕ እንከሎ ድማ ኣነ ንኸረድኦም እዩ ነይሩ። ከምዚ ኢልካ ግን ክሳብ መዓስ እዩ?" ብምባል ብሕቶ እያ ሓሳባ ተካፍል። ፓውል፡ ኣብ ውሽጡ ዘተባብዕ ነገር ከም ዘይብሉ ይዛረብ ፓውል ኣብ ኒውካስል ዝነብር ክኢላ ኮምፒዩተር እዩ። ኣብ ገዛ ኮይንካ ምስራሕ ዝብል ትእዛዝ ክሳብ መወዳእታ ከም ዝተቓወሞ ድማ ይሕብር። "ኣብ ገዛ ኮይንና ንኽንሰርሕ ከም ኣማራጺ ሓሳብ ምስ መጽአ ተቓዊመ። ሰሙን ሙሉእ ናብ ቤት ጽሐፈት እናተመላለስኩ'የ ዝሰርሕ ነይረ" ድሕሪ ምባል 'ግድን' ምስ ኮነ ግን ኣብ ገዛ ክሰርሕ ጀሚሩ። ሕጂ እቲ ኣብ ገዛ ኮይንካ ምስራሕ ኣእምሮኣዊ ጸገማት ከም ዘምጽኣሉ ይዛረብ። "ብተፈጥሮይ ቀልጠፈ ዝጭነቕ ዓይነት ሰብ ኣይነበርኩን። ኣብ ወርሒ መጋቢት እቲ ኣብ ገዛ ኮይንካ ምስራሕ ነዊሕ ኣይከውንን እዩ ብምባል ተስፋ ገይረ ነይረ" ድሕሪ ምባል፡ "እቲ ዕጽዋን ኣብ ገዛ ኮይንካ ምስራሕን ምስ ነወሐ ግን ጭንቀት ኣጥርየ። ብዝኾነ ኣብ ጥቓይ ዘሎ ነገር ድማ ክርበሽ ጀሚረ" ይብል። "እቲ ዝዓበየ ስኢነዮ ዘለኹ እቲ ማሕበራዊ ውህደት እዩ፡ ኣብ ስራሕ ብዙሓት ኣዕሩኽ ነይሮሙኒ። ብሓባር ስፖርት ንሰርሕ፡ ብሓባር ንምሳሕ፡ እዚ ክጎድለካ እንከሎ ቀሊል ነገር ኣይኮነን"። ፓውል፡ ንዝጀመሮ ስራሕ ንኽውድኦ ኣብ ውሽጡ ዘተባብዕ ነገር ከምዘይብሉ'ዩ ዝገልጽ። "ዋላ ነቲ ስርሐይ'የ ጸሊአዮ፤ ትጸልኦ ነገር ምግባር ድማ ከቢድ እዩ" ኢሉ። ምንጪ ስእሊ, Getty Images መግለጺ ስእሊ, ፓውል ኣብቲ ምስ ስድርኦ ኮይኑ ዝነብረሉ ገዛ ኮንካ ምስራሕ ጽበት ዝለዘለዎ እቲ ካልእ ዕንቅፋት ምኳኑ እዩ ዝሕብር "ሕጂ እቲ ናይ ምስራሕ ሽውሃተይ ተባሕጒጉ'ዩ። ኣብ ቤት ጽሕፈት ንሰርሕ እንተንነብር እቶም ኣብ ከባብየይ ዝሰርሑ መሳርሕተይ እናኣተባብዑ ናብ ንቡር ምመለሱኒ ኢለ ይሓስብ"። ፓውል ኣብ ገዛ ንስርሑ ከማልኣሉ ዝኽእል እኹል መሳርሒታት ከም ዘይብሉ'ውን ይገልጽ። እቲ ዝሰርሓሉ ትካል ብዙሓት ካብ ሰራሕተኛታቱ ኣብ ገዛ ኮይኖም ክሰርሕሉ ዝኽእሉ መሳርሒታት ይቕርበሎም ኣሎ። ፓውል'ውን ኣብ ገዛ ኮይኑ ምስራሕ ክቕጽል ምዃኑ ተሓቢርዎ ኣሎ። "እቲ መመገብየይ ዝኾነ ጣውላ እኮ'ዮም ከም ቤት ጽሕፈቶም ክጥቀመሉ ዝነጉሩኒ ዘለዉ፡ እዚ ከመይ ኢሉ ክኸውን ይኽእል?" ይብል ፓውል። ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ፡ ስለምንታይ ምስ ሽርሒ ኮሮናቫይረስ ይለዓል?
